Þorbjörn jónsson , formaður læknaráðs landspítali . heilbrigðismál talsmaður lækna . Læknar hafa áhyggjur af því að nýjar einkareknar heilsugæslustöðvar verði ekki til þess að heimilislæknum fjölgi á höfuðborgarsvæðinu heldur flytji heimilislæknar sig úr opinbera geiranum yfir í einkageirann . „ Við viljum auðvitað fjölga læknunum en ekki bara brjóta þá upp og láta þá fara í eitthvert annað hús , “ segir Óskar Sesar Reykdalsson , settur framkvæmdastjóri lækninga á Heilsugæslu höfuðborgarsvæðisins . Í Fréttablaðinu í gær var greint frá því að Ríkiskaup hygðust ganga til samninga um tvær nýjar einkareknar heilsugæslustöðvar á höfuðborgarsvæðinu , aðra við Bíldshöfða í Reykjavík og hina við Urriðahvarf í Kópavogi . Aðeins þrjú tilboð bárust í þær þrjár heilsugæslustöðvar sem auglýst var eftir og var einu tilboðinu hafnað . Í stjórn Heilsugæslunnar Höfða , sem stofnuð var um heilsugæslustöð á Bíldshöfða , eru fimm læknar , en fjórir þeirra koma úr heilsugæslustöðvum á höfuðborgarsvæðinu . Gunnlaugur Sigurjónsson , stjórnarformaður félagsins , sem sjálfur starfar sem heimilislæknir í heilsugæslustöðinni í Árbæ , sagði við Fréttablaðið í gær að alls yrðu læknarnir á nýju stöðinni tíu . Einhverjir þeirra kæmu úr námi eða störfum að utan . Hin heilsugæslustöðin sem Ríkiskaup féllust á að leita samninga við er á vegum aðila sem tengjast Heilsuvernd sem er fyrir með ýmiss konar læknisþjónustu í Glæsibæ . Þá segir Óskar að tryggja þurfi að nægt fjármagn fylgi breytingunum en samhliða nýjum stöðvum á að taka upp nýtt greiðslukerfi til heilsugæslustöðva um næstu áramót . „ Flestir sem ég hef heyrt í hafa verið á því að fjármagnið sé af skornum skammti og það sé ein af ástæðunum fyrir því að ekki hafi verið slegist um þetta rekstrarmódel , “ segir hann . Óskar segir flesta heimilislækna mjög jákvæða fyrir því að gera breytingar á greiðslufyrirkomulaginu og fyrir fjölgun heimilislækna en til að það megi vera sé ljóst að ríkið þurfi að setja meira fé í rekstur heilsugæslunnar . „ Þetta leiðir vonandi til meira framboðs á læknum , ekki bara til þess að læknar taki sig upp af öðrum stöðvum og flytji sig á nýju stöðvarnar heldur að það komi nýir læknar til starfa sem ekki hafa starfað í þessu kerfi , “ segir Þorbjörn Jónsson , formaður Læknafélags Íslands , um breytingarnar á greiðslukerfinu og nýju stöðvarnar . Þessi frétt birtist upphaflega í Fréttablaðinu Athugið .